Alma Monkauskaitė

Alma Monkauskaitė (1961 m. balandžio 21 d. Dagiuose, Mažeikių rajonas – 2018 m. balandžio 2 d.) – gydytoja higienistė, Lietuvos ir Kelmės rajono savivaldybės visuomenės bei politinė veikėja.

 Biografija 
Gimė tremtinių šeimoje. 1979 m. aukso medaliu baigė Sedos vidurinę mokyklą, 1987 m. Vilniaus universiteto Medicinos fakultetą, gydytoja higienistė epidemiologė. 1990 m. apgynė bendrosios higienos gydytojo I kvalifikacinę kategoriją. 1992 m. stažavosi Magdeburgo medicinos akademijoje, 1997 m. Berlyno Zelendorfo sveikatos centre. 2004 m. neakivaizdžiai baigė Kauno medicinos universiteto magistrantūrą, įgijo visuomenės sveikatos vadybos magistro laipsnį.

1987–1993 m. Kelmės sanitarijos epidemiologijos stoties skyriaus vedėja. 1993–1998 m. Kelmės higienos centro direktorė. 1998–2000 m. Šiaulių visuomenės sveikatos centro Kelmės filialo vyr. gydytoja, 2000–2012 m. direktorė.

1995–2012 m. Kelmės rajono savivaldybės tarybos narė.2016 m. Lietuvos savivaldybių tarybų rinkimai 2000–2003 m. Socialinių reikalų ir sveikatos apsaugos komiteto pirmininkė. 2012–2016 m. LR Seimo narė.2012–2016 m. Seimo narė

Nuo 1990 m. Lietuvos demokratinės darbo partijos, nuo 2001 m. LSDP Kelmės rajono skyriaus narė.

Nuo 1997 m. Kelmės rajono bendruomenės sveikatos tarybos narė, 2000 m. pirmininkė. Nuo 2004 m. Šiaulių teritorinės ligonių kasos stebėtojų tarybos narė. 2011 m. suteiktas Lietuvos nusipelniusio sveikatos sistemos darbuotojo vardas.

Nuo 1998 m. Rotary klubo narė, 2004–2005 m. pirmininkė.

Palaidota Sedos kapinėse.http://www.kelme.lt/lit/Pro-memoriam-Alma-Monkauskaite-19612018

 Bibliografija 
 Mano kadencija. – Klaipėda: Baltic Printing House, 2017. – 143 p.: iliustr. – ISBN 978-609-460-153-8

 Šaltiniai 

Kategorija:Seimo nariai
Kategorija:Lietuvos higienistai
Kategorija:Kelmės politikai